google/wiki40b huggingface dataset:
Midob

Midobene er en afrikansk etnisk gruppe eller stamme som tradisjonelt holder til nordøst i Darfurregionen i Sudan. Samlet utgjør de drøyt 140 000 mennesker. Omtrent halvparten snakker fortsatt et eget språk som er i nær slekt med nubisk og tilhører den nilosahariske språkfamilien. Den andre halvdelen er arabisert, det vil si at de har gått over til å bruke arabisk som morsmål. Midobene har tradisjonelt vært nomader og har særlig drevet med sauehold, men også med kameler og kveg i noen utstrekning.
Tsjili (magasin)

Tsjili eller [tsjili] er et gratis periodikum som sendes ut seks ganger året av organisasjonen Misjonsalliansen. Bladet er en sammenslåing av to blader som Misjonsalliansen tidligere sendte ut: Misjonsvennen og Fadder. I magasinet er det blant annet reportasjer og nyheter fra arbeidet som organisasjonen holder på med eller har utført. .
Magasinets navn henspiller til Tsjili, som er en provins i Nordvest-Kina hvor Misjonsalliansen hadde sitt første arbeid.
I dag er det rundt 30 000 som abonnerer på bladet.
Lundebydrakt

Lundebydrakt eller lundebybunad er en folkedrakt komponert av kunstmaleren Alf Lundeby fra gården Lundeby på Braskereidfoss i Våler i Solør. Han laget den første drakta i 1932, som gave til en venninne på Lillehammer.
Drakten finnes bare for kvinner, og er utformet uten et drakthistorisk forelegg. Drakta blir i noen grad regnet som «Solørbunad», men lages og brukes også i Oppland.
Bunaden har stakk, liv, veske og lue i sort eller blått klede med rokokkoinspirert broderi med stiliserte blomstermotiv. Nede på stakken er det også et gittermotiv som slynger seg rundt som en bord. Det er ikke utarbeidet egen skjorte, men det brukes bomullskjorte med nupereller på krage og mansjetter eller linskjorte med hvitsømsbroderi. Cape lages i blått eller sort klede. Det brukes oksidert sølv til bunaden. Strømpene skal være sorte eller blå.
Grunnkretser i Hattfjelldal kommune

Grunnkretser i Hattfjelldal kommune er delområder og grunnkretser som seksjonerer Hattfjelldal kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kristiania politifunksjonærers forening

Kristiania politifunksjonærers forening (Oslo politiforening) ble stiftet 28. oktober 1894. Foreningen hadde dette navnet til 1. mars 1925 da generalforsamlingen vedtok endring til dagens navn.
Foreningen ble rekonstruert etter andre verdenskrig, 6. juni 1945, da Oslo Politis Befalsforening, Oslo Kriminalpolitiforening og Bærum-Asker Politiforening ble slått sammen og navnet endret til Oslo og Aker Politiforening. Allerede 29. januar 1946 ble foreningens navn på nytt endret til dagens.
På generalforsamlingen 30. mars 1955 ble det vedtatt å melde foreningen ut av Norsk Politiforbund. Splittelsen med Norsk Politiforbund varte nesten 20 år. I den perioden hadde de ansatte ved Oslo politikammer valg mellom fire fagorganisasjoner. Tre var tilsluttet Norsk Politiforbund, mens én var tilsluttet Politiets Sentralorganisasjon. De fire organisasjonene ble imidlertid samlet i Oslo Politiforening etter at Norsk Politiforbund og Politiets Sentralorganisasjon forhandlet seg frem til enighet om at alle politiorganisasjonene i Norge skulle samle seg i ett norsk politiforbund fra 1. januar 1975. Norsk Politiforbund og Lensmannsetatens Landslag ble én organisasjon 13. november 1997. Dette innebar at ansatte i politi- og lensmannsetaten sluttet seg til samme sentrale forbund - Politiets Fellesforbund. Oslo Politiforening sluttet seg fra samme dato til forbundet.
Oslo Politiforenings historie er beskrevet i bøker utgitt i forbindelse med foreningens 60-, 75- og 100-årsjubileum.
Etter 120 år, 5. mars 2014, fikk foreningen sin første kvinnelige leder, politioverbetjent Kristin Aga, som på årsmøtet formelt tok over etter Sigve Bolstad.
Amel Tuka

Idrettskarriere

Tuka deltok under Lag-EM i friidrett 2010, der Bosnia-Hercegovina deltok i Third League. Der vant han 800 meter, og deltok også på Bosnia-Hercegovinas stafettlag som kom på niendeplass på 4 × 400 meter. Bosnia-Hercegovina kom på femteplass i lagkonkurransen, og fikk dermed plass i Third League også i neste lag-EM. I Lag-EM i friidrett 2011 kom han på niendeplass på 400 meter, men Bosnia-Hercegovina fikk denne gangen bronse på 4 × 400 meter, med Tuka på laget. De kom igjen på femteplass i lagkonkurransen i Third League, og måtte dermed konkurrere i samme divisjon i Lag-EM i friidrett 2013.
Under EM i friidrett 2012 deltok han på 800 meter. Han satte personlig rekord og nasjonal U23-rekord med 1.48,31 i innledningsheatet, men kom på 24.- og sisteplass i semifinalene, og gikk ikke videre til finalen.
Han deltok både på 400 og 800 meter i Lag-EM i friidrett 2013 i Slovakia, der Bosnia-Hercegovina fortsatt konkurrerte i Third League. Her vant han 800 meter, og fikk bronse på 400 meter, bak Jānis Leitis og Hakim Ibrahimov. Han deltok også i U23-EM i friidrett 2013 i Tammerfors, og fikk der bronse bak Pierre-Ambroise Bosse fra Frankrike og Taras Bybyk fra Ukraina, og han satte ny bosnisk rekord i finalen med tiden 1.46,29. I 2014 deltok han i EM i friidrett 2014 i Zürich, der han kom på sjetteplass.
Tuka ble slått ut i innledningsheatet i EM i friidrett innendørs 2015, der han løp på 1.49,92. I juni deltok han i Europalekene 2015, der han vant 800 meter. I VM 2015 i Beijing fikk han bronse bak David Rudisha og Adam Kszczot, med tiden 1.46,30.
Han fikk sølv på 800 m under VM i friidrett 2019 i Doha.
Willebrord van Rojen Snell

Bakgrunn

Han var sønn av den lærde Rudolph Snel van Royen (1546–1613), professor i matematikk ved universitetet i Leiden og som også drev en privatskole, og av Machteld Cornelisdochter fra Oudewater. Han studerte rettsvitenskaper ved universitetet Leiden, men interesserte seg mest dor matematikk. Han fikk privatundervisning i matematikk av Ludolph van Ceulen og vikarierte for sin far som foreleser i faget.  
Willebrord etterfulgte faren som professor i matematikk i 1613.
Attentatet mot Thalys-toget 2015

Attentatet mot Thalys-toget 2015 skjedde den 21. august 2015 da 27-årige Ayoub El Khazzani fra Marokko begynte å skyte mot togpassasjerer med et automatgevær på et høyhastighetstog mellom Paris og Amsterdam. Etter at terroristens våpen kilte seg, lyktes en gruppe passasjerer, to av dem amerikanske soldater, å overmanne terroristen og binde ham fast. Gjerningsmannen viste seg å ha ytterligere våpen med seg; en pistol og en 50 cl flaske med bensin.

Gjerningsmann

El Khazzanis advokat uttalte at han ikke hadde tenkt å utføre et massemord, men i stedet befant seg på toget for å rane passasjerene. Franske myndigheter hadde ingen tro på denne forklaringen og pekte på det store antall magasiner El Khazzani hadde med seg ombord for å kunne lade om sitt våpen.
Såga

Såga (norrønt Sága, «hun som ser alt») er en av de mange gudinnene eller åsynjer som er nevnt i Den yngre Edda og hvor hun står nest etter Frigg. Hennes hus er Søkkvabekk (fra søkkr eller søkkvi, «en tilstand av tungsinn» som i talemåten liggja í søkk eller í søkkva, skjønt som stedsnavn peker nok navnet på vann eller bekk under bakken). Svalende bølger stryker over hennes hus. Etter sigende, slik det er nevnt i Eddakvadet Grimnismål skal hun bo der sammen med Odin, og tilfreds drikke av gullbegre. Søkkvabekk nevnes også som et annet navn på Friggs bolig Fensal (eller i flertall Fensaler, «myrsalene») noe som kan tyde på at Såga opprinnelig er Frigg selv. Som selvstendig gudinne er Såga dog ubetydelig i kildene og det er heller ingen egen myte knyttet til hennes navn.

Etymologi

På 1800-tallet ble Såga oppfattet Saga og derav oppfattet som en gudinne for historieskrivningen, se sagalitteratur, men det er nå sikkert at hennes navn er Såga (Sága) med en lang vokal. Navnet kan være dannet fra et rotord som er funnet i sjá, urgermansk saihwan, og således har meningen «den som ser» – og vet – alle ting. Det er således et fellestrekk med Odin. Navnet kan likeledes bety at hun ble oppfattet som en form for profet, «seersken», og ettersom Frigg blir omtalt som en seerske i diktet Loketretten har denne etymologien også understøttet teorien at Såga er identisk med Frigg.

Teorier

John Lindow mener at grunnet likhetene mellom Søkkvabekk og Fensal, og «Odin som åpent drikker med Såga», og den mulige etymologiske grunnlag for Såga som seerske «har ført til at de fleste forskere forstår Såga som et annet navn for Frigg». Stephan Grundy har hevdet at ordene Såga og Søkkvabekk kan være henholdsvis biformer av Frigg og Fensal, benyttet som litterære virkemiddel når skalden har komponere stavrim.
Britt-Mari Näsström har grublet på om «Friggs rolle som fruktbarhetsgudinne er avslørt i navnet på hennes bolig, Fensal [...]», at Frigg er identisk med Såga, og at begge navnene Fensal og Søkkvabekk «innebærer en gudinne som lever i vann og er et minne om fruktbarhetsgudinnen Nerthus». Näsström legger til at «Søkkvabekk, underjordiske vann, gir hentydninger til Urdarbrønnen», («Skjebnebrønnen») som ligger skjult under røttene til Yggdrasil og har en ktonisk funksjon, «er et manifestasjon av Frøyas karakter».
Rudolf Simek mener at Såga bør bli betraktet som «en av de ikke nærmere definerte åsynjer» sammen med Lin, Sjovn, Vår, og Vor, og at de «burde bli betraktet som kvinnelige skytsgudinner». Simek legger til at «disse gudinnene var alle ansvarlige for særskilte områder i den private sfære og likevel ble det skilt klart mellom dem slik at de på mange måter tilsvarer matronguddommer.»
Den tyske filologen fra 1800-tallet, Jacob Grimm, har kommentert at «gudene deler deres makt og innflytelse med gudinnene, heltene og prestene med kloke kvinner». Grimm merker seg at Søkkvabekk er «beskrevet som et sted hvor kaldt vann renner» og at Odin og Såga «daglig drikker gladlynte fra gullkopper».
Fylkesvei 1100

Fylkesvei 1100 går mellom Prestegården og Huseby i Onsøy i Fredrikstad kommune. Veien er 3,2 km lang.
Frem til 2019 hadde veien betegnelsen Fylkesvei 405.
Giancarlo De Sisti

Landslaget

Han deltok i flere internasjonale turneringer for Italia. Han ble europamester i fotball i 1968.
I Know Why (And So Do You)

«I Know Why (And So Do You)» er en amerikansk sang, skrevet av Harry Warren (melodi) og Mack Gordon (tekst). Sangen blir mimet til av Lynn Bari i filmen Høyfjellets sang (Sun Valley Serenade) (1941), produsert av 20th Century Fox. Pat Friday sang den i virkeligheten sammen med John Payne.
Glen Miller and His Orchestra spilte inn låten på 78-platen RCA Bluebird B-11230. Den inneholdt sang av Paula Kelly og The Four Modernaires. Platen lå på en 18.-plass på Billboards popliste i ei uke. B-siden var «Chattanooga Choo Choo».
The Manhattan Transfer, Richard Himber And His Orchestra med Johnny Johnston og the Joseph Lilley Ensemble på vokaler, Ray Anthony, Anne Shelton med Ambrose & his Orchestra samt Robert Clary har også spilt inn sangen.
Innspillingen til Glenn Miller var med i Warner Brothers' film Memphis Belle (1990).

Besetning

Besetningen på platen med Glenn Miller and his Orchestra var: Paula Kelly, The Modernaires (vokal), Billy May, John Best, Ray Anthony, R.D. McMickle (trompet), Glenn Miller, Jim Priddy, Paul Tanner, Frank D'Annolfo (trombone), Hal McIntyre, Wilbur Schwartz (klarinett, altsaksofon), Tex Benneke, Al Klink (tenorsaksofon), Ernest Caceres (barytonsaksofon), J.C. McGregor (piano), Jack Lathrop (gitar), Trigger Alpert (bass) og Maurice Purtill (trommer).

Norsk versjon

Juul Hansen har skrevet en norsk tekst. Hans norske tittel er «Fordi jeg har deg kjær».
Pilomecyna

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt på Madagaskar og Komorene.
Edens hage

Edens hage (hebraisk: גַּן־עֵדֶן – gan-ʿḖḏæn) er et mytologisk sted og vakker hage der de første menneskene Adam og Eva skal ha bodd ifølge skapelsesfortellingene i Første Mosebok i Bibelen. Historien ender med at Adam og Eva spiser av Kunnskapens tre, og Gud forviser dem fra hagen.

Beliggenhet

Bibelhistorikere har hatt mange forslag til hvor tekstforfatterne har ment at Eden lå, men de er ikke blitt enige. De fire elvene som omtales, er Pisjon, Gihon, Hiddekel og Eufrat. Noen har hevdet at Pisjon er identisk med Nilen, mens Josefus mente Pisjon var Ganges. Elva Gihon har ofte blitt tolket som Karkheh eller Karun, to elver som deler sitt utløp med Tigris og Eufrat i Iran. Hiddekel er Tigris. Kusj kan være Kongedømmet Kusj, et oldtidsrike i Nildalen og dagens Sudan. Havila har av mange blitt forbundet med et sted i det sørlige Arabia. Assur  kan tolkes som Assyria, området ved Tigris hvor oldtidens assyriske folk bodde.
Zieglerøya

Zieglerøya er en øy med gamle fangstanlegg, beliggende i Tjuvfjorden, vest av Bjørnbukta syd på Edgeøya, Svalbard. Det er totalt ferdselsforbud på stedet på grunn av kulturminnene.
Innenfor Zieglerøya ligger Delitschøya, samt de to holmene Spekkholmen og Galleriholmen. Også på de to førstnevnte er det gamle fangstanlegg med totalt ferdselsforbud for besøkende (som også omfatter Galleriholmen). Øyas totale areal er ca. 2,8 km².
Arkivdagen

Arkivdagen ble startet i Sverige i 1998, og Norge og Island kom med i 2001. I 2002 kom Finland med og i 2003 Færøyene. I dag er det samarbeid mellom arkiver i hele Norden og omfatter alle typer arkivinstitusjoner. Arkivdagen i Norge holdes en av dagene i helgen den andre uken i november.
Arkivmateriale gir mange innganger til blant annet samfunnsutvikling, transparent forvaltning, rettigheter og krav til enkeltpersoner og virksomheter, historiefortelling og slektsforskning. Målet med Arkivdagen er å gi folk innblikk i hva som finnes i arkivene og vekke interesse for arkivene som samfunnets minne - både i fortid og framtid. Det overordnede budskap er at arkivene er åpne for alle borgere, at deres tilbud og eksistens er en viktig del av et demokratisk samfunn.
Arkivforbundet og Arkivverket koordinerer Arkivdagen i Norge.
Fiskebanke

En fiskebanke er et grunt havområde (en banke) med store fiskebestander. Utenfor kysten av Norge er det flere fiskebanker. Kyststrømmer beveger seg oppover langs norskekysten og disse danner ofte virvler over de grunne bankene. Dette gir høy produksjon av plankton og gode fiskebestander. Fisket på disse bankene har stor økonomisk betydning for Norge.
Grimselpasset

Grimselpasset (tysk: Grimselpass) er en fjellovergang i Sveits som krysser Bern-Alpene ved høyde av 2 164 moh. Fjellovergangen forbinder Oberhasli, den øvre dalen av elven Aare, med den øvre dalen av elven Rhône. Ved dette, og som Aare er en bielv til Rhône, krysser fjellovergangen kontinentalskillet eller vannskille mellom Nordsjøen og Middelhavet.
En vei med fast dekke følger fjellovergangen, strekker seg 38 km fra Gletsch til Meiringen. Veien er noramlt stengt mellom oktober og mai grunnet mye snøfall i fjellovergangen. Da dette er den eneste direkte fjellovergangen mellom kantonene Bern og Wallis over Bern-Alpene har det blitt forsøkt å holde fjellveien åpen så lenge som mulig med snøbrøyting. En post- og busstjeneste, PostAuto Schweiz, benytter seg av fjellovergangen flere ganger om dagen mellom Meiringen og Oberwald.
Veien over Grimselpasset er en del av Aareruten, som er den nasjonal sykkelrute 8 i Sveits. Det har blitt benyttet ved flere anledningen av Sveits rundt (Tour de Suisse).

Historie

Den første uomtvistelige dokumenterte bruken av Grimselpasset går tilbake til 1300-tallet, men det er antatt at det har vært i bruk helt siden romersk tid, og dessuten i 1212 av troppene til hertug Berthold V av Zähringen. I 1397 signerte landskapene Pomat, Goms og Hasli, og byene Interlaken, Thun og Bern en avtale om sørge for fri og sikker handel på kløvveien over Grimselpasset.
Ost og kyr ble sendt sørover og vin, ris, korn og olivenolje kom nord. Denne handelen fortsatte fram til åpningen av Gotthard-jernbanen i 1882. Veien over fjellovergangen ble ikke forbedret med fast dekke før i 1894. Mellom 1920- og 1950-tallet ble flere anlegg for vannkraft utbygget i området av Kraftwerke Oberhasli (KWO), noe som førte til ekspansjon av veien. KWO promoterer i dag fjellovergangen og området rundt som en attraksjon for besøkende og som en del av turistreklamen Grimselwelt.
Pseudothyestes

Levevis

Larvene lever vanligvis i stammene på storvokste urter.

Utbredelse

Arten er utbredt på Filippinene (Mindanao).
Głubczyce

Głubczyce (tysk: Leobschütz), er en by i Opole voivodskap i det sørlige Polen ved Oders sideelv Zinna.
Byen fantes allerede på 900-tallet. Som Leobschütz var 1524-1623 hovedstad i det brandenburgske fyrstedømmet Jägerndorf.
Vestlia

Vestlia er Asker Skiklubbs hytte i Vestmarka, 1,5 kilometer nord for Solli parkeringsplass. Den ble bygget som serveringsted i 1937 av Albert Bergsmarka. Bergsmarka og hans kone Signe drev stedet fram til 1946, da de solgte hytta til en bedrift. Asker Skiklubb kjøpte, gjennom andelslaget AL Vestlia, hytta i 1961. Vestlia er bygget på i to omganger, i 1972 og 1984. Hytta er i dag på vel 250 m² og har garderober og dusj. Vestlia driver servering i helgene i vinterhalvåret, og utstrakt utleievirksomhet hele året.
Condor Motors Inc.

Condor Motors Inc. var en amerikansk lastebilprodusent som spesialiserte seg på eksportmarkedet på vegne av Gramm Motors Inc. som moderselskap. Gramm lastebiler og busschassis ble esportert til andre land under Condor-merket i 1932 til 1942. 
Men Condor skilte seg ut på flere områder, deriblant ved å kunne levere kjøretøyer med Hesselmann motor (lavkomprimert dieselmotor med tenningssystem) og Buda Lanova dieselmotor. Modellprogrammet varierte fra 1,5- til 5,5-tonnere, med akselavstander på mellom 136 og 220 tommer. Condor hadde større suksess på eksportmarkedet enn Gramm hadde på hjemmemarkedet, blant annet ble lastebiler solgt til 30 land, deriblant Norge. Kina var det meste lukrative markedet for Condor-lastebilene. Da 2. verdenskrig brøt ut, falt bunnen ut av markedet - etter at Gramm valgte å gå over til tilhengere, ble virksomheten stanset.
Habit

Habit er debutalbumet til Stavangerbandet Butti 49. Albumet ble utgitt på det britiske plateselskapet Exceptional i 2004. På platen bidrar blant annet Emo, Mayia James, (vokal), Kjetil Ingebretsen fra Fenomenon, og Azhar.
Som bakgrunn for utgivelsen hadde de en rekke singler som var blitt godt mottatt. De er også kjent for en rekke remixer og musikken deres har også vært med på flere samlinger.
Mauna Kea-observatoriene

Mauna Kea-observatoriene (MKO) er en uavhengig samling av astronomiske forskningssteder beliggende på toppen av Mauna Kea på Big Island of Hawai'i i USA. Fasilitetene ligger på et 500 km² stort område i Mauna Kea Science Reserve. 
Beliggenheten er ideell på grunn av mørk himmel, god astronomisk seeing, lav fuktighet og posisjon over det meste av vanndamp i atmosfæren, ren luft, godt vær og en nesten ekvatorial plassering.
Philippe de Champaigne

Bakgrunn

Han ble født i Brussel, inn i en fattig familie. Champaigne var en elev av landskapsmaleren Jacques Fouquières.

Maler

Han flyttet til Paris i 1621, der han en tid arbeidet hos Georges Lallemand og gjorde Nicolas Poussins bekjentskap. Den sist nevntes innflytelse er tydelig i Champaignes tidlige produksjon. Han han arbeidet med Nicolas Poussin i dekorasjonen av Palais du Luxembourg under ledelse av Nicolas Duchesne, hvis datter han giftet seg med. For å unnslippe Poussins sjalusi begav ham seg i 1627 atter til Brussel, men dronningmoren Marie de Medici kalte ham raskt tilbake for atbeidet på Palais de Luxembourg.
Etter sin beskytter Duchesnes død, arbeidet Champaigne for dronningmoren og for kardinal Richelieu,: Han dekorerte kardinalens palass, kuppelen til Sorbonne-kirken og andre bygninger. Han var medlem av Académie Royale de Peinture i 1648.
Senere i livet (1640), kom han under påvirkning av jansenismen. Etter at hans lammede datter angivelig mirakuløst ble helbredet ved nonneklosteret i Port-Royal, malte han det berømte, men utypiske maleriet Ex-Voto (1662), nå i Louvre, som representerer kunstnerens datter med Cathérine-Agnès Arnauld.
Champaigne produserte et veldig stort antall malerier, hovedsakelig religiøse verker og portretter. Han var påvirket av Rubens i begynnelsen av sitt liv, stilen ble senere mer asketisk.
Han døde i Paris.
Karate under Middelhavslekene 1997

Karate under Middelhavslekene 1997. Karate var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var andre gangen som karate var med på programmet under middelhavslekene. Det ble konkurrert i sju klasser for menn og sju for kvinner. Det var første gangen kvinner deltok i karate i middelhavslekene. Alle tapende semifinalister fik bronsemedaljer. Italia ble beste nasjon med seks gullmedaljer foran Frankrike med tre.
EM i curling 1979

Curling-EM 1979 ble arrangert 18. november – 24. november 1979 i 
Palaghiaccio i Varese i Italia. 
Det deltok 11 lag for herrer og 9 lag for kvinner.
Dallas Stars

Historie

Minnesota North Stars var et av seks nye lag i NHL som debuterte i sesongen 1967–68. Til tross for rimelig sportslig suksess med to Stanley Cup-finaleplasser led klubben av dårlig økonomi i løpet av 1980-tallet og til sist besluttet styret å flytte klubben til Dallas i Texas.
Dallas Stars vant Stanley Cup for første gang i sesongen 1998–99 hvor de slo Buffalo Sabres i finalen. Det avgjørende målet ble skåret på kontroversielt vis av Brett Hull på Buffalos målmann Dominik Hasek. TV-bilder viste at Hull hadde en skøyte i målfeltet da han skårte og målet burde derfor vært annullert som følge av reglementet på den tiden. Men målet ble godkjent og dermed tok klubben sitt hittil eneste Stanley Cup-trofe. Året etter var også laget i finalen, men måtte gi tapt overfor New Jersey Devils. I sesongen 2001–02 flyttet klubben inn i deres nåværende hjemmebane American Airlines Center.

Nordmenn

Marius Holtet, draftet i 2002 i 2. runde, 42. valg totalt (kun kamper for farmerlagene Louisiana IceGators, Houston Aeros og Iowa Stars).
Scott Winkler, draftet i 2008 i 3. runde, 89. valg totalt (spilte for Colorado College Tigers i Western Collegiate Hockey Association)
Mats Zuccarello, tradet fra New York Rangers 24. februar 2019.
Be Yourself

Vinyl

A. «Be Yourself» – 4:38

B. «Super Stupid» – 3:24
Kortroman

En kortroman (engelsk novella, tysk Novelle) er en mellomlang skjønnlitterær prosatekst; kortere enn en roman og lengre enn en novelle. Ofte avgrenses kortromaner til tekster rundt 15 000 til 40 000 ord.